Volgens 'n verslag van die Solidariteit Navorsingsinstituut (SNI) is die SA Lugdiens as maatskappy nie in staat om homself te red nie en is daar geen ander keuse as om dit onder besigheidsredding te plaas nie. Solidariteit sê: “Dit blyk duidelik uit die SAL se geskiedenis dat die redery tans nie oor die vermoë beskik om ŉ omkeerstrategie suksesvol deur te voer nie. Besigheidsredding sal verantwoordbaarheid bring en verseker dat strategieë suksesvol deurgevoer word.”
Die verslag bevat ŉ indiepte-ontleding van die breër finansiële impak wat die SAL op die ekonomie het, asook ŉ bespreking van die strategiese uitdagings wat die redery in die gesig staar. Die verslag werp ook lig op die swak bestuur van die SAL as 'n besigheid en kom tot die slotsom dat enige plan wat nie gedeeltelike of volledige privatisering insluit nie, strategies nie volhoubaar is nie.
Laaste verandering op Woensdag, 16 Mei 2018 07:22